钦定古今图书集成/明伦汇编/闺媛典/第305卷 > 皇清三十八 > 柴芝兰妻张氏
## 钦定古今图书集成/明伦汇编/闺媛典/第305卷 > 皇清三十八 > 柴芝兰妻张氏

按《延安府志》：张氏，柴芝兰妻，靖远人。岁大饥，芝兰偕长子璠负贩，遇盗死。氏年三十，奔告有司，求尸，数日不得，乃指季子国梁谓仲子国栋曰：“汝弟足以祀柴氏矣，吾与若往求尸不得则死。” 遂哀号匍匐百里外，果求得夫及子尸，负之归。矢志苦守，佣针自给，年七十八终。